Ego Galterus, Dei gratia Eduensis ecclesie minister humilis, universis presentibus et futuris perhibere testimonium veritati, universitati vestre notum facimus quod Bartholomeus decanus et capitulum ecclesie Sancti Andochii Sedelocensis quicquid juris habebant in ecclesiis de Fussiacho et de Marriacho, videlicet vinginti quinque solidos censuales et jus patronatus, et mansum Guntier, et mansum au Blanc cum eorum appendiciis, et quicquid habebant in terragiis earumdem Fussiaci et Marriaci nobis ad faciendam elemosinam donaverunt et quictaverunt. Nos autem hec omnia nobis ab ipsis donata et quictata, Dei amore dedimus et concessimus in perpetuam elemosinam Deo et ecclesie Sancte Marie de Loco Dei et sanctimonialibus ibidem Deo servientibus, et in posterum servituris pro anniversario nostro faciendo. In cujus rei memoriam et testimonium, presentem cartulam fecimus sigilli nostri munimine roborari. Actum Sedeloci, anno gratie Mo CCo septimo decimo, IIIo nonas februarii.